**Krajani Petkovca**

**župan Berto Menard**

**Občina Logatec**

**Zadeva: Povzetek sestanka krajanov**

Uvodno smo ugotovili, da ni primerna poslovna praksa pošiljanja odločb brez predhodnega obvestila in ustrezne razlage.

Smiselno bi bilo obračunati komunalni prispevek samo za nove objekte, ki pridobijo gradbeno dovoljenje po uporabnem dovoljenju vodovoda in ne za starejše, ki so se morali v preteklih letih sami znajti.

Cena priključka naj bo obračunana glede na velikost priklopa in ne na površino parcele saj ni smiseln. Izkoriščenost in površina objekta ni vezana na porabo vode .

Pričakujemo tudi, da se obračuna minula/pretekla vlaganja.

Zahtevamo tudi oceno koliko nas še stane, da bomo dejansko priključeni na vodovod (jašek, števec, izkop,...). Ter razjasnitev glede obračuna še za druge objekte (industrijske in kmetijske).

Zahtevamo pogodbo z vzajemnimi pravicami. In sicer, v prvem letu po priklopu zahtevamo redno kontrolo kvalitete vode. V primeru ugotovitve oporečnosti vode zahtevamo vrnitev komunalnega prispevka in stroškov priključitve.

Zahtevamo vpogled v dokumentacijo o gradnji vodovoda in kako je izpeljan vod. Ali je pri slepih rokavih povratni vod. Glede proračuna vodovoda, koliko je bilo plačano za služnostne pravice?

**Nekatera dejstva:**

Župan ima pooblastila zmanjšati izhodišča za obračun ali oprostiti (UL.. xxx(kavčič)).

Dodatno:

Plačujemo odpadne vode, kam se namenja ta denar (?)

Tudi cerkev je dobila obračun, kar ni smiselno.

V kolikor ne bo ustreznega dogovora bomo lastniki parcel zahtevali obračun služnosti za postavitev vodovoda po uradni cenitvi.

**Povezani problemi:**

* Voda v Rovtah je že slabša zaradi povečanja črpanja vode na vrtini zaradi odtoka v Logatec. Voda v dolenjčem malnu je že slabša, ker je studenec verjetno (višina podtalnice) povezan z črpališčem Rovte. Obljubljeno je bilo, da bo kvalitetne vode neoporečna kljub priključitvi povezovalnega vodovoda.
* Grapa (Martinšek) so tudi dobili obračun? So morali plačati že izgradnjo vodovoda takrat. Podali so pritožbo z vso dokumentacijo.
* Naj se naredi red na občini, kaj in kdaj se kaj pošilja in komunicira.

Verjamemo,da je dogovor mogoč v obojestransko korist, kajti ne verjamemo, da si vodstvo občine na takšen način predstavlja razvoj podeželja. Za prihodnost je ohranitev obdelanega in poseljenega podeželja ključnega pomena. Tu zraven spada tudi podjetništvo, ki omogoča zaposlitev v domačem kraju.

Za pogovore je pooblaščen ožji odbor: Jože Leskovec, Janez Kavčič, Franc Jurca, Franc Maček, Peter Hladnik in predsednik KS Rovte Viktor Trček.

Petkovec 10. 5. 2022.